b'\n_START_ARTICLE_\n10 Downing Street\n_START_PARAGRAPH_\n10 Downing Street (City of Westminster, London) je slu\xc5\xbebena adresa britanskog premijera. Po\xc5\xa1to je Robert Walpole zapo\xc4\x8deo ovu tradiciju 1730-ih, ve\xc4\x87ina britanskih premijera je stanovala na ovoj adresi. Ku\xc4\x87a koju je projektirao arhitekt William Kent, vremenom je postala jak simbol ureda premijera. U 19. stolje\xc4\x87u ku\xc4\x87a gubi na popularnosti me\xc4\x91u britanskim premijerima. Razlog tomu je bio \xc5\xa1to je ve\xc4\x87ina premijera bila veoma bogata i ve\xc4\x87 su bili vlasnici ku\xc4\x87a koje su bile puno bolje za stanovanje i u kojima su radije stanovali. Ku\xc4\x87a je tako\xc4\x91er lo\xc5\xa1e odr\xc5\xbeavana._NEWLINE_Tijekom 20. stolje\xc4\x87a postalo je normalno da obitelj premijera uistinu \xc5\xbeivi u ku\xc4\x87i. Iznimka je bio Tony Blair, koji je obna\xc5\xa1ao du\xc5\xbenost premijera od 1997. do 2007. On je zamijenio stan s ministrom financija Gordonom Brownom. Premijer je \xc5\xbeivio u zgradi u susjedstvu, na adresi 11 Downing Street, koja je bila rezidencija britanskog ministra financija. \xc4\x8cak je i David Cameron izabrao \xc5\xbeivjeti na adresi 11 Downing Street._NEWLINE_10 Downing Street je prvo bila slu\xc5\xbebena rezidencija prvog trezornog lorda, ali od 1902., ove dvije du\xc5\xbenosti obna\xc5\xa1a ista osoba. Sli\xc4\x8dno tome, 11 Downing Street je bila slu\xc5\xbebena rezidencija drugog trezornog lorda.'